
Előterjesztés
az építményadóról szóló 27/2006.(XII.15.) rendelet módosítására

Martfű Város Önkormányzata Képviselő-testületének 

2014. november 27-i ülésére

Előkészítette: Kontra Lajos pénzügyi irodavezető

Véleményező: Pénzügyi, Ügyrendi és Városfejlesztési Bizottság

Döntéshozatal: minősített többség 

Tárgyalás módja: nyilvános ülés

Indoklás

Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról szóló

____/2014.(XI.___.) ö. rendeletéhez

Az előző években elkezdődött változások folytatásaként az állam 2015. évtől tovább csökkenti az önkormányzatok részére juttatandó anyagi forrásokat. A forráselvonások jelentős hatással vannak a települések, köztük Martfű város gazdálkodására is. Bár a hatáskörök és feladatok bizonyos részének az önkormányzatoktól az államigazgatás felsőbb szintjeire történt átcsoportosítása elvileg csökkenthetett volna valamelyest az önkormányzatok terhein, a fokozódó elvonások miatt 2015. évtől mégsem várható, hogy a gazdálkodást tekintve könnyebb helyzetbe kerülnek a települési önkormányzatok.

A Magyarország helyi önkormányzatairól szóló 2011. évi CLXXXIX. törvény szerint az önkormányzatok öngondoskodással is enyhíteni kötelesek a közösségre háruló terheket, képességeik és lehetőségeik szerint hozzá kell járulniuk a közösségi feladatok ellátásához. Az említett öngondoskodás egyik jelentős eleme a helyi adórendszer.

Martfű Város Önkormányzata a település létrejötte óta kialakult adottságaihoz igazodva az iparűzési adónem révén jut helyi adóbevételei jelentős részéhez. A városunkban 2007. évtől bevezetett, költségvetési tételként előre könnyebben tervezhető építményadó-bevétel az iparűzési adóbevételtől messze elmarad ugyan, de nem is kizárólag önmagában a bevétel miatt fontos, hanem amiatt is, hogy a vállalkozások eredményeit tekintve „gyengébb” gazdasági években az iparűzési adóbevétel ingadozásait csillapítja, az egy-egy évben kieső iparűzési adóbevételt pótolja.

Az egyes önkormányzatokat a lakosságuk lélekszáma, valamint iparűzési adóbevételük alapján a költségvetési törvényben meghatározott szabályok szerint „adóerőképességi” mutatóval látják el. Az adóerőképességi mutatók alapján elvégzett kompenzáció során egyes önkormányzatokat anyailag támogatnak, míg más önkormányzatoktól forrást vonnak el.

Martfű város, mely a lakossága lélekszámához képest jelentős iparral bír, azon települések között van, amelyektől folyamatosan elvonnak. Minél magasabb az iparűzési adóbevétel, annál magasabb az elvonás.

Az előző adóév viszonylag kedvezőbb iparűzési adóbevétele magasabb adóerőképességi mutatót eredményezett az Önkormányzatnál, emiatt 2015. év során az elvonás mértéke is magasabb lesz. Az Önkormányzatnak a céljai megvalósításához, feladatai ellátásához szüksége van a kieső bevétel pótlására.

A törvényhozás látván az önkormányzatok gazdálkodásában fennálló nehézségeket, a 2015. évi adótörvények tervezett módosításában azt is lehetővé teszi, hogy újabb, a helyi adóktól eltérő úgynevezett települési adót vessenek ki a helyi önkormányzatok.

Martfű Város Önkormányzata nem kíván újabb fajta (települési) adót bevezetni, hiszen a helyi adónemeket illetően sem aknázta ki teljes mértékben a lehetőségeket. Az építményadóban a több mint 1800 forint/m2 maximálisan bevezethető adómérték helyett az egyes övezetekre vonatkozóan mindössze 140,- Ft, 240,- Ft, illetve 600,- Ft a négyzetméterenkénti éves adó.

Tekintettel az adózók anyagi teherbíró képességére, jelen körülmények között irreális lenne a maximális, vagy maximálishoz közeli adómérték alkalmazása.

Ettől függetlenül szükség lenne a kieső bevételek pótlására, melyhez kisebb adómérték-emelés az építményadóban még nem hozná nehéz helyzetbe az adóalanyokat. A jellemzően a lakosság adótárgyait is magába foglaló 1-3. övezetekben az adómérték változatlan maradna, míg a két ipari övezetben kismértékben emelkedne az építményadó.

Az alábbi táblázat az építményadó bevételek összegeit mutatja jelenlegi mértékkel, valamint egy ipari övezeteket érintő átlagos körülbelüli 10 %-os mértékemelés esetén.

Az új adómértékek csak megközelítőleg 10 százalékos emeléssel kerültek kiszámításra, hisz az adómértékek megállapításánál praktikus okok miatt célszerű kerekített számokat alkalmazni. A kerekítések miatt az 4. és 5. övezetek új kalkulált mértékeinek szorzói is eltérhetnek valamelyest egymástól.

	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	jelenlegi adómérték (Ft/m2/év)
	kivetett adó összege (Ft)

	1-3. körzet
	248 000 m2
	118 000 m2
	130 000 m2
	140 Ft/m2
	18 200 000 Ft

	4. körzet (külső ipartelep)
	104 000 m2
	0 m2
	104 000 m2
	600 Ft/m2
	62 400 000 Ft

	5. körzet (Tisza Ipartelep)
	61 000 m2
	0 m2
	61 000 m2
	240 Ft/m2
	14 640 000 Ft

	Összesen:
	413 000 m2
	118 000 m2
	295 000 m2
	 
	95 240 000 Ft


	Építményadó rendelet szerinti körzet
	hasznos alapterület (ezer m2-re kerekítve)
	mentes alapterület (ezer m2-re kerekítve)
	adóköteles alapterület (ezer m2-re kerekítve)
	jelenlegi adómérték (Ft/m2/év)
	kivetett adó összege (Ft)

	1-3. körzet
	248 000 m2
	118 000 m2
	130 000 m2
	140 Ft/m2
	18 200 000 Ft

	4. körzet (külső ipartelep)
	104 000 m2
	0 m2
	104 000 m2
	660 Ft/m2
	68 640 000 Ft

	5. körzet (Tisza Ipartelep)
	61 000 m2
	0 m2
	61 000 m2
	260 Ft/m2
	15 860 000 Ft

	Összesen:
	413 000 m2
	118 000 m2
	295 000 m2
	 
	102 700 000 Ft

	
	
	
	
	növekedés:
	7 460 000 Ft


A táblázatból kitűnik, hogy a tervezetben szereplő adómértékek alkalmazásával az:

1-3. övezetből eredő bevétel-növekedés:
0,00 millió forint;

4. övezetből eredő bevétel-növekedés:
6,24 millió forint;

5. övezetből eredő bevétel-növekedés:
1,22 millió forint.

Összes bevétel-növekedés:
7,46 millió forint.

Ennek megfelelően a rendelet adómértékeket megállapító 7. § (2) bekezdésének módosítására került sor.

Előzetes hatásvizsgálat

Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról szóló

…./2014.(…) Ö. rendelethez

A rendelet-tervezet címe:

Martfű Város Önkormányzata Képviselő-testületének az építményadóról szóló 27/2006.(XII.15.) rendelet módosításáról

1.) Társadalmi-gazdasági hatása:


A rendelet az ipari övezetek adóalanyai számára kismértékben növeli az adóterhet.
2.) Költségvetési hatása:


Körülbelül 7 millió forinttal növelheti a költségvetés adóbevételeit.

3.) Környezeti, egészségi következményei: nincs 

4.) Adminisztratív terheket befolyásoló hatása:


Az egyszerre kibocsátandó módosító határozatokat kivéve nincs.

5.) A rendelet megalkotásának szükségessége: 


A kieső iparűzési adóbevétel pótlása és a 2015. évi költségvetési gazdálkodás biztonságosabbá tétele miatt indokolt.

6.) A rendelet megalkotásának elmaradása esetén várható következmények: 

Valamelyest alacsonyabb helyi adó bevételek.

7.) A rendelet alkalmazásához szükséges feltételek:

A rendelet alkalmazásához a személyi, szervezeti, tárgyi, pénzügyi feltételek rendelkezésre állnak.

Martfű, 2014. november 19. 










Dr. Papp Antal 










polgármester

Látta: Szász Éva 


jegyző

MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

____/2014.(XI.___.)

önkormányzati rendelete 

az építményadóról szóló 27/2006.(XII.15.) rendelet módosításáról

Martfű Város Önkormányzata Képviselő-testülete Magyarország Alaptörvénye 32. cikk (2) bekezdésében biztosított feladatkörében eljárva, a helyi adókról szóló 1990. évi C. törvény 1. § (1) bekezdése és 6. §-a felhatalmazása alapján az építményadóról szóló 27/2006.(XII.15.) rendeletét az alábbiak szerint módosítja:

1. §  Martfű Város Önkormányzata Képviselő-testületének az építményadóról szóló 27/2006.(XII.15.) rendeletének 7. § (2) bekezdése helyébe az alábbi rendelkezés lép:

(2) Az adó évi mértéke:

a) az első övezetben:  140,- Ft,-/m2;

b) a második övezetben:  140,- Ft,-/m2;

c) a harmadik övezetben:  140,- Ft,-/m2;

d) a negyedik övezetben:  660,- Ft,-/m2;

e) az ötödik övezetben:  260,- Ft,-/m2;

Záró rendelkezések

2. §  E rendelet 2015. január 1-jén lép hatályba és 2015. január 2-án hatályát veszti.


Dr. Papp Antal
Szász Éva


polgármester
jegyző

